钦定古今图书集成/明伦汇编/闺媛典/第312卷 > 皇清四十五 > 顾迺猷继妻郭氏
## 钦定古今图书集成/明伦汇编/闺媛典/第312卷 > 皇清四十五 > 顾迺猷继妻郭氏

按《苏州府志》：“郭氏，参政忠宁从女，适通政使顾九思曾孙迺猷为继妻。迺猷由诸生入太学，明季以荐举除州判官。顺治乙酉，都督李延龄见而伟之，委署松江管粮通判。仓卒讨湖寇遇害。郭年二十八，家中落荆布，井臼不避劳瘁。抚前室子如己出。晚年婿及外孙皆登鼎甲，视之泊如也。守节四十馀年终。”